《哭阿申二首 其一》
宋代·程俱

我生百不谐，进退得坎井。二毛初抱子，亦足慰衰冷。

珠庭照日角，眉目秀而炯。人言骥堕地，意作千里骋。

居然万金产，每见百忧醒。嗟哉时夜计，便欲老箕颍。

安知随泡露，变灭失俄顷。悲来泪成河，俯仰吊孤影。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。